# 2. Contextualización curricular

# Eixes da proposta didáctica

Esta proposta didáctica está baseada nos eixes da materia “Ciencias Sociais” de 5º de Educación Primaria:

- Implicación do alumnado no coñecemento e respecto pola súa contorna, cultura e historia; tanto a próxima como a máis afastada a través do coñecemento das “Institucións” e a “Poboación” de Galicia.
- Fomento de actitudes como a creatividade, a cooperación, e o desenvolvemento tecnolóxico sostible ou o emprendemento.
- Colaboración na consecución dos Obxectivos de Desenvolvemento sustentable (ODS) da axenda 2030 e a súa conexión co mundo real.

En maior profundidade trataranse:

ODS 1. Fin da pobreza: tomando conciencia das desigualdades económicas e sociais dentro e entre os territorios.

ODS 3. Saúde e benestar: falando sobre o impacto do envellecemento da poboación e os servizos sociais, e promovendo hábitos de vida saudables relacionados co benestar social.

ODS 4. Educación de calidade: desenvolvendo competencias cívicas, sociais e éticas e fomentando valores de respecto, convivencia e responsabilidade democrática.

ODS 5. Igualdade de xénero: reflexionando sobre a representación das mulleres nas institucións e promovendo a igualdade no acceso os dereitos e a participación social.

ODS 10. Redución das desigualdades: reflexionando sobre a diversidade social e cultural da poboación e promovendo o respecto ás persoas migrantes e a loita contra a discriminación.

ODS 11. Cidades e comunidades sustentables: analizando o impacto do crecemento urbano e o despoboamento no rural e coñecendo iniciativas para mellorar a vida nas vilas e cidades.

ODS 16. Paz, xustiza e institucións sólidas: promovendo o coñecemento das institucións democráticas, fomentando a participación responsable da cidadanía e recoñecendo a importancia do cumprimento das normas.

Baseándonos nos obxectivos de Desenvolvemento sustentable da axenda 2030, o obxecto das Ciencias Sociais é o de dispoñer das ferramentas axeitadas para formar individuos libres e con espírito crítico, que a aplique na conciencia ecosocial no coidado do noso planeta.

# Contidos, obxectivos específicos e competencias clave

Este REA, en relación coa programación didáctica de referencia publicada no PROENS para a materia de "Ciencias Sociais" de 5º de Educación primaria contextualízase na unidade 5 "As institucións de Galicia" e na unidade 6 a "Poboación".

Enmárcase nos bloques de contido 1. Ciencia e Tecnoloxía e 3. Vivir en sociedade.

Contidos | Bloque da materia
--- | ---
C1.1 - Fases da investigación científica (observación, formulación de preguntas e predicións, planificación e realización de experimentos, recollida e análises de información e datos, comunicación de resultados...). C1.2 - Instrumentos e dispositivos apropiados para realizar observacións e medicións precisas de acordo coas necesidades da investigación. C1.3 - Terminoloxía propia da área e vocabulario científico básico relacionado coas diferentes investigacións. C1.4 - Fomento da curiosidade, da iniciativa, da constancia e do sentido da responsabilidade na realización das diferentes investigacións. C1.6 - Dispositivos e recursos dixitais de acordo coas necesidades do contexto educativo. A aula virtual. C1.7 - Estratexias de recollida, almacenamento e representación de datos para facilitar a súa comprensión e análise. | Bloque 1
C3.1 - Historia e cultura das minorías étnicas presentes no noso país: diversidade cultural e lingüística de Galicia. C3.2 - A cultura da paz e non violencia. O pensamento crítico como ferramenta para a análise dos conflitos de intereses. O recoñecemento das vítimas da violencia. C3.3 - A organización política. Principais entidades políticas e administrativas da contorna local, provincial e autonómica en Galicia. Sistemas de representación e de participación política. C3.4 - A memoria democrática. Análise multicausal do proceso de construción da democracia en España. C3.5 - Galicia. Principais institucións, valores e funcións. C3.6 - Migracións e diversidade cultural. As principais variables demográficas e a súa representación gráfica. Os comportamentos da poboación e a súa evolución. Os movementos migratorios e a apreciación da diversidade cultural. Contraste entre zonas urbanas e despoboamento rural. C3.7 - Igualdade de xénero e condutas non sexistas. Crítica dos estereotipos e roles nos distintos ámbitos: académico, profesional, social e cultural. Accións para a igualdade efectiva entre mulleres e homes. | Bloque 3

Obxectivos da materia traballados especificamente no REA:

Obxectivos | Descrición
--- | ---
OBX 1 | Utilizar dispositivos e recursos dixitais de forma segura, responsable e eficiente, para buscar información, comunicarse e traballar de maneira individual, en equipo e en rede.
OBX 2 | Expor a resposta a cuestións científicas sinxelas, empregando diferentes técnicas, instrumentos e modelos propios de do pensamento científico, para interpretar e explicar feitos e fenómenos que ocorren no medio natural, social e cultural.
OBX 6 | Recoñecer e valorar a diversidade e a igualdade de xénero, mostrando empatía e respecto por outras culturas e reflexionando sobre cuestións éticas, para contribuír ao benestar individual e colectivo dunha sociedade en continua transformación e ao logro dos valores de integración europea.
OBX 7 | Participar na contorna e na vida social de forma eficaz e construtiva desde o respecto aos valores democráticos, os dereitos humanos e da infancia e os principios e valores da Constitución española e a Unión Europea, valorando a función do Estado e as súas institucións no mantemento da paz e seguridade integral cidadá, para xerar interaccións respectuosas e equitativas e promover a resolución pacífica e dialogada dos conflitos.

Competencias clave e os descritores operativos traballados

Competencias clave | Clave dos descritores operativos
--- | ---
CCL Competencia en comunicación lingüística | CCL 1, CCL 2, CCL 3, CCL 5
CP Competencia Plurilingüe | CP 3
STEM Competencia matemática e competencia en ciencia, tecnoloxía e enxeñaría | STEM 2, STEM4
CD Competencia dixital | CD 1, CD 2, CD 3, CD 4, CD 5
CPSAA Competencia persoal, social e de aprender a aprender | CPSAA 1, CPSAA 3
CC Competencia cidadá | CC 1, CC 2, CC 3, CC 4
CCEC Competencia en conciencia e expresións culturais | CCEC 1, CCEC 4

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)